  Виталий Пронин 8-тӥ гудырикошконэ Вавож черкогуртын «Оскиськом гуртмылы, данъяськиськом Удмуртиен» конференция ортчоз. Отчы шаерысьтымы гуртын тыршись егитъёс пыриськозы. Ужрадын 4 секция радъямын луоз. Со гурт удысын уксё поттон, егитъёсты мерлыко уже кыскон, спортэз но туризмез гуртын азинтон но информационной технологиосын ужан. Ужрадэ 18-сен 30 аресозь егитъёс пыриськозы.- Конференция 150 пала гурт удысын ужась егитъёсты бичалоз. Котькуд ёросысь 4 адями вуоз , - вераз Вавожысь егитъёсын ужанъя ёзлэн кивалтӥсез Александр Вахрушев. - Секциосын егитъёс ӝутозы гуртэн герӟаськем висьытӥсь ужпумъёсты, гурт удыслэн луонлыкъёсыз сярысь вераськозы, гуртэз азинтонъя проектъёсты учкозы.Со сяна, ужрадын лыдӟемын луозы пӧртэм докладъёс. Секциосын ужам бере егитъёс Вавож ёрос центрысь спортъя но тазалыкез кыдатонъя комплексэ ветлозы. Конференцилэн радлыкез:10.00 - 12.30 Докадъёсты лыдӟон;13.00 - 14.45 Секциослэн ужанзы;14.45 - 15.45 «Здоровье» комплексэ ветлон;15.45 - 16.00 Конференцилы йылпумъянъёс лэсьтон. Теги: Вавож конференция  